Pierre Thorsson
Pierre Roger Valdemar Thorsson (Linköping, 21. lipnja 1966.) je umirovljeni švedski rukometaš i reprezentativac, aktualni trener ženske selekcije kluba Flottans IF. Karijeru je započeo u Švedskoj, gdje je do 1996. godine promijenio tri kluba. Te godine odlazi u njemački VfL Bad Schwartau, gdje igra pet sezona prije nego 2001. odlazi u talijanski Pallamano Conversano. Nakon dvije sezone u Italija, jednu sezonu provodi u klubu SG Flensburg-Handewitt da bi 2005. završio karijeru kao igrač kluba Hästö IF. 

Za reprezentaciju je nastupao od 1988. do 2000. i to kao desno krilo ili desni vanjski. Bio je dvostruki svjetski i trostruki europski prvak te osvajač triju srebrnih olimpijskih medalja. Na EHF Euru 1994. je izabran za najbolje desno krilo turnira. Trenersku karijeru započeo 2004. kao trener-igrač kluba Hästö IF, gdje je radio do 2008. godine. Od 2012. godine je trener ženske selekcije kluba Flottans IF. 

Švedski rukometaši
Europski prvaci u rukometu
Svjetski prvaci u rukometu
Švedski rukometni treneri